са́мъ влд̑ко, вы́шши вся́кагѡ вре́да и искуше́нія, вся̂ су́щыя въ дому̀ се́мъ сохранѝ, избавля́я ѝхъ ѿ стра́ха нощна́гѡ, и стрѣлы̀ летя́щія во днѝ, ѿ ве́щи во тьмѣ̀ преходя́щія, ѿ сря́ща и де́мѡна полу́деннагѡ:да твоѝ рабѝ, твоя̂ рабы̂ни и младе́нцы, твоея̀ наслажда́ющеся по́мощи, и а́гг҃льскимъ во́инствомъ храни́ми, я́кѡ єди́нъ всѝ во єдиномы́сліи вѣ́рнѡ пою́тъ:гдс̑ь мнѣ̀ помо́щникъ, и не убою́ся, что̀ сотвори́тъ мнѣ̀ человѣ́къ;и па́ки:не убою́ся ѕла̀, я́кѡ ты̀ со мно́ю єсѝ